Николай Лилиев
Другари, толкоз се вълнувам…

chitanka.info

ДРУГАРИ, толкоз се вълнувам,

че аз, повярвайте, не чувам,

какво ми казвате сега —

дали вий искате от мене

наистина стихотворение,

или това е на шега.

Но съгласете се, не трябат,

когато се изпича хлябът,

формалистични писмена,

когато в Тракия безкрайна

запяват първите комбайни

и падат златните зърна…

Когато в родните простори

пшеницата дори говори

за мир, за смърт на всяко зло.

Не, по-добре да видим как да

приемем днес Ламар и Магда

в най-новото им облекло.

И да си кажем утешени

пред жертвите благословени:

— Честита нашата страна!

Тя утре с вяра ще намери

и Божидара, и Валерий,

и много други имена.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.